Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 20/11/8803	Košice II, 22.4.2014
EEČ : 2-64-275-2014

U Z N E S E N I E

Trestná vec:	obvinený XXXXX  
Prečin:	Šírenie poplašnej správy podľa § 361 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 3.6.2011, spisová značka 2 Pv 20/11/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 3.6.2011, spisová značka 2 Pv 20/11/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
14 mesiacov
Odôvodnenie:
Uznesením povereného príslušníka Okresného riaditeľstva PZ XXXXX, Obvodného oddelenia PZ XXXXX XXXXX sp. zn. : ČVS: XXXXX bolo podľa  §§ 199 ods. 1, 206 ods. 1 Trestného poriadku začaté trestné stíhanie a zároveň vznesené obvinenie ml. XXXXX pre prečin šírenia poplašnej správy  podľa § 361 ods. 1 Trestného zákona spáchaný formou spolupáchateľstva  podľa § 20 Trestného zákona na tom skutkovom základe, že v čase o 18.53 hod. dňa 26.12.2010 v Košiciach na ul. XXXXX na hornom krytom parkovisku OC XXXXX po predchádzajúcej dohode s mal. XXXXX XXXXX stlačili tlačidlo požiarneho hlásiča a tak v OC XXXXX spustili poplach.

	Uznesením prokurátora tunajšej prokuratúry,  podľa § 216 ods. 1 písm. a/, b/, c/  Tr. por., sp. zn.: 2 Pv 20/11-11 zo dňa 03.06.2011 bolo trestné stíhanie XXXXX XXXXX podmienečne zastavené a súčasne mu bola podľa § 216 ods. 2 Tr. por. určená skúšobná doba  v trvaní 14 mesiacov. 

	Uvedené uznesenie nadobudlo právoplatnosť 23.06.2011. Skúšobná doba podmienečného zastavenia trestného stíhania obvineného uplynula dňa 23.08.2012.

Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené aj vtedy, ak ide o osobu, proti ktorej sa skoršie stíhanie pre ten istý skutok skončilo právoplatným uznesením o podmienečnom zastavení trestného stíhania a obvinený sa osvedčil, ak rozhodnutie nebolo v predpísanom konaní zrušené.

	V priebehu skúšobnej doby viedol obvinený XXXXX XXXXX riadny život. Táto skutočnosť bola preukázaná odpisom z registra trestov, ako aj zo správy  z Obvodného úradu XXXXX, z ktorých  je zrejmé, že obvinený nebol v skúšobnej dobe trestne stíhaný, ani priestupkovo riešený.

	Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lucia Bačová
prokurátorka